Kabupaten Labuhanbatu

**Kabupaten Labuhanbatu** (Melayu Jawi: كابوڤاتين لابهان بتو) adolah salah satu kabupaten nan barado di Provinsi Sumatra Utara, Indonesia. Ibu kota kabupaten iko barado di Kota Rantau Prapat. Pado taun 2020, panduduak Kabupaten Labuhanbatu bajumlah 493.899 jiwa, dengan kapadatan 193 jiwa/km2.

Kabupaten Labuhanbatu tanamo dek hasia parak sawit jo karet. Kabupaten Labuhanbatu mampunyoi kadudukan nan cukuik strategis, yaitunyo barado pado Jalan Lintas Timur Sumatra dan barado pado pasimpangan manuju Provinsi Sumatra Barat jo Riau, nan maubuangkan pusek-pusek pakambangan wilayah di Sumatra jo Jawa sarato mampunyoi akses nan mamadai ka lua nagari karano babatehan langsuang jo Selat Malaka. Duo kasultanan gadang panah ado di siko, yaitunyo Kasultanan Bilah nan baibu kota di Negeri Lama jo Kasultanan Panai nan baibu kota di Labuhan Bilik.

## Geografi
Pado mulonyo luweh kabupaten iko adolah 9.223,18&nbsp;km² atau samo jo 12,87% dari luweh wilayah Provinsi Sumatra Utara sainggo manjadi Kabupaten taluweh kaduo sasudah Kabupaten Tapanuli Selatan, sadangkan jumlah panduduaknyo sabanyak 1.431.605 jiwa pado taun 2007. Kabupaten Labuhanbatu barado pado koordinat 10 260 – 20 110 Lintang Utara jo 910 010 – 950 530 Bujur timur. Dek dibantuaknyo Kabupaten Labuhanbatu Selatan jo Kabupaten Labuhanbatu Utara, mako luweh kabupaten iko manjadi 2.561,38&nbsp;km² dan panduduaknyo manjadi sabanyak 493.899 jiwa pado taun 2020. Pado taun 2003 Kabupaten iko manjadi salah satu kabupaten nan parekonomianyo paliang rancak sa-Indonesia.

### Bateh wilayah

## Pamarintahan

### Daftar Bupati

Pado maso kiniko untuak samantaro jabatan Bupati Labuhanbatu diambiak alih dek PJ Bupati yaitunyo Mulyadi Simatupang. sabalumnya Bupati Kabupaten Labuhanbatu ko di pimpin dek H. Andi Suhaimi Dalimunthe, S.T., M.T. periode dari tahun 2018 hinggo tahun 2021.

### Dewan Perwakilan


Barikuik iko adolah komposisi anggota DPRD Kabupaten Labuhanbatu dalam duo pariode tarakhia.


### Kecamantan

Pado mulonyo, jumlah kecamatan di kabupaten iko adolah 22 kecamatan. Sasudah tabantuaknyo Kabupaten Labuhanbatu Utara jo Kabupaten Labuhanbatu Selatan, mako jumlah Kecamatan di kabupaten iko manjadi 9 Kecamatan. Barikuik namo-namo kecamatan tasabuik: Kecamatan Bilah Barat, Kecamatan Bilah Hilir, Kecamatan Bilah Hulu, Kecamatan Panai Hilir, Kecamatan Panai Hulu, Kecamatan Panai Tengah, Kecamatan Pangkatan, Kecamatan Rantau Selatan, Kecamatan Rantau Utara.

#### Pamekaran 2008
Sajak 24 Juni 2008, jumlah Kecamatan di kabupaten Labuhanbatu bakurang dek adonyo pamekaran dari kabupaten iko, yaitu malalui pambantukan Kabupaten Labuhanbatu Utara jo Kabupaten Labuhanbatu Selatan.
##### Kecamatan nan manjadi wilayah Kabupaten Labuhanbatu Utara
Barikuik kecamatan nan masuak ka dalam Kabupaten Labuhanbatu Utara: Kecamatan Aek Kuo, Aek Natas, Kualuh Hilir, Kualuh Hulu, Kualuh Leidong, Kualuh Selatan, Marbau, Na IX-X.

##### Kecamatan nan manjadi wilayah Kabupaten Labuhanbatu Selatan
Barikuik kecamatan nan masuak ka dalam Kabupaten Labuhanbatu Selatan: Kecamatan Kampung Rakyat, Kota Pinang, Silangkitang, Sei Kanan, Torgamba.

## Pariwisata
Kabupaten Labuhanbatu iko mampunyoi babarapo objek wisata. Tampek objek wisata tasabuik diantaronyo iolah sabagai barikuik:
* Pamandian Alam Aek Pala, di Kecamatan Bilah Barat
* Aia Tajun Linggahara (Air Terjun Baru) di Kecamatan Rantau Selatan
* Pulau Sikantan di Tanjung Sarang Elang, Kecamatan Panai Hulu
* Aek Sirao-rao, Lingga Tiga, di Kecamatan Bilah Hulu
* Wisata Tugu Juang 45, Lobusona, di Kecamatan Rantau Selatan
* Aia Tajun Sampuran, Padang Bulan di Kecamatan Rantau Utara
* Bombara Waterpark di Kecamatan Rantau Selatan
* Alam Bandar Kumbul Bumi Perkemahan di Kecamatan Bilah Barat
* Pantai Indah Alam Lestari (Pantai Kahona) di Kecamatan Panai Hilir
* Aia Tajun Batu Licin, Lobusona di Kecamatan Rantau Selatan
* Aia Tajun Taslim, Aek Mation di Kecamatan Rantau Utara
* Aek Makkusaksak/sak-sak, Bandar Tinggi di Kecamatan Bilah Hulu

Berkas:Masjid Al Ikhlas.jpg|Musajik Al Ikhlas talatak di dalam Kompleks Asrama Haji Rantau Prapat Kabupaten Labuhan Batu


## Rujuakan

## Pautan lua